als_Latn dik_Latn sag_Latn
Irak, zbulohet qyteti 4,000 vjeçar i Mesopotamisë në Kurdistan
Postuar: 06/06/2017 - 22:05
Një qytet i lashtë i quajtur Xarab-i Kilashin është zbuluar në brigjet e lumit Zab i Madh në atë që para pesë mijëvjeçarësh ka qenë veriu i Mesopotamisë.
Rajoni ka qenë i paarritshëm prej vitesh për arkeologët prej konflikteve dhe destabilitetit. Ekspedita e fundit zbuloi mbetjet e Xarab-i Kilashin si pjesë e një hetimi arkeologjik të rreth 3000 km katrorëve, në rajonin që konsiderohet si vendlindja e agrikulturës.
"Më surprizuese ishte masa e kësaj kolonie," tha një prej liderëve, Rafał Koliński i universitetit Adam Mickiewicz në Poznań, Poloni.
Vendbanimet e zbuluara më parë në zonë ishin shumë më të vogla, ndërsa Xarab-i Kilashin është vendosur në formë gjysmë-qarku në bregun verior të lumit, me rreze rreth 300 metra, çka nuk ishte besuar se ekzistonte për kohën.
Gërrmimet zbuluan rreth 12,000 gjetje arkeologjike të vednbanimit të lashtë.
"Mbetjet e enëve të baltës tregojnë për masën e madhe të këtyre prodhimeve në zonën lindore," tha Koliński. "Stampat prej terracotta për dekorimin e copave tregojnë për punimet e thurrjes, që ishte një industri tipike e qyteteve të Mesopotamisë së Jugut", shtoi ai.
/Agjensia e Lajmeve Sot News/
als_Latn hrv_Latn als_Latn als_Latn als_Latn als_Latn als_Latn als_Latn als_Latn